ލިމްފޯމާ ( ހޮޖްކިންސް)

ހޮޖްކިންސް ލިމްފޯމާ() އަކީ އެއްވެސް ތަދުވުމެއްނެތި ލިމްފް ގްލޭންޑް ތައް ބޮޑުވުމެވެ. ކުޑަކުދިންނަށް މިބާވަތުގެ ކެންސަރު ޖެހޭލެން މަދެވެ. ހޮޖްކިންސް ލިމްފޯމާ ވަކިކުރެވޭނީ ދުޅަވެފައިވާ ގްލޭންޑް އަކުން ކުޑަ ތަންކޮޅެއް ނަގައިގެން ޓެސްޓް ހަދައިގެންނެވެ.

ސަބަބު 
ވަކި ސަބަބެއް އަދި ހޯދިފައެއް ނެތެވެ.

އަލާމާތްތައް 
 ކަރުގެ އެއްފަރާތުގައި ގޮށްލުން
 މޭއަދި ބަނޑުގައިވާ ގްލޭންޑްތައް ދުޅަވުން
 ބަރުދަން ލުއިވުން
 ވަރުބަލިވުން
 ކާހިތްނުވުން
 ދޭތެރެދޭތެރެއިން ހުންއައުމާއެކު އެކަމުގެ ސަބަބުން ވަރުދެރަވުން
ބަލި ދެނެގަތުމަށް ލޭގެ ޓެސްޓްހެދުމާއި، ބަލިޖެހިފައިވާ ގްލޭންޑްއިން އެތިކޮޅެއް ނަގައިގެން ޓެސްޓްކުރުން، އަދި މެޔާއި ބަނޑުގެ އެކްސްރޭ ނެގުން ހިމެނެއެވެ.

ފަރުވާ 
 އޮޕަރޭޝަން ކުރުން : ހަށިގަނޑުގެ އެއް ހިސާބަކަށް ޖެހިފައިވާނަމަ
 ރޭޑިއޭޝަން ދިނުން : ތަފާތު އެކި ހިސާބުތަކަށް ޖެހިފައިވާނަމަ އެކިއެކި ހިސާބުތަކަށް ވަކިވަކިން ރޭޑިއޭޝަން ދެއެވެ.
 ކީމޯތެރަޕީ ދިނުން: ހަށިގަނޑުގެ ވަރަށް ގިނަ ހިސާބުތަކަށް ބަލި ފެތުރިފައިވާނަމަ ކީމޯތެރަޕީ ބޭނުންވެއެވެ. އަދި ފަރުވާގައި ގިނަ ބޭސް އެއްކުރަންވާނެއެވެ.
ބަލީގެ އަސަރުކޮށްފައިވާ މިންވަރެއްގެ މައްޗަށް ބަލައި ފަރުވާ ކުރިޔަށް ގެންދާނެ ގޮތެއް ކަނޑައަޅާނީ ފަރުވާދޭ ޑޮކްޓަރެކެވެ.

މަރުޖިޢުތައް 
 ކެންސަރު ދެނެގަންނާނީ ކިހިނެއް؟ - މުހައްމަދު އިސްމާޢީލްފުޅު، މއ.މާފުނަ - 2005

ބަލިތައް